L'Agrupació Musical Els Majors de l'Horta Sud actua a l'Auditori d'Alaquàs
15/12/2003 14:09:00

# L'Agrupació Musical Els Majors de l'Horta Sud actua a l'Auditori d'Alaquàs

*   15/12/2003 14:09:00
*   [Imprimir](#)
*   Compartir
*    https://www.alaquas.org/documento.asp?id\_do=8974

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8974%2F0&title=Ajuntament%20d%27Alaqu%C3%A0s.%20Premsa.L%27Agrupaci%C3%B3%20Musical%20Els%20Majors%20de%20l%27Horta%20Sud%20actua%20a%20l%27Auditori%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8974/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8974/8974_Form_4.jpg)](https://www.alaquas.org/ficheros/documentos/2003/2/8974/8974_Form_10.jpg "<a href='https://www.alaquas.org/ficheros/documentos/2003/2/8974/8974_Form_10.jpg' target=_blank><i class='fa fa-external-link' aria-hidden='true'></i>.L'Agrupació Musical Els Majors de l'Horta Sud actua a l'Auditori d'Alaquàs</a>")

Aquesta agrupació formada per jubilats i pensionistas de la comarca és la primera vegada que actua a Alaquàs

L'Agrupació Musical Els Majors de l'Horta Sud van actuar el diumenge 14 de desembre per primera vegada a l'Auditori d'Alaquàs. Els músics d'aquesta agrupació van omplir de gom a gom l'Auditori d'Alaquàs en un concert que va durar aproximadament dues hores i que va estar dividit en dues parts.  A la primera part s'interpretaren les peces musicals Ole Toronto (P.D. Taurino), La Dolorosa (Selecció de la Zarzuela) i Maribel (Fantasía Espanyola). A la segona part es va poder escoltar les peces A mi madre (P. D.), Ibis (Danza Característica), El Bateo ( Gran Fantasía) i l'Himne Regional.

A l'actuació van assitir l'Alcalde d'Alaquàs, Jorge Alarte, la Regidora de Cultura a l'Ajuntament d'Alaquàs, Elvira García, la Regidora de la Tercera Edat, Camila Álvarez i la Regidora d'Accessibilitat, Manuela García. També van estar presents els Regidors de Cultura de les poblacions de Torrent, Aldaia i Mislata.

En l'intermedi del concert, el President de l'Agrupació Musical Els Majors de l'Horta Sud, Fernando Miras i el vicepresident d'aquest col·lectiu, Francesc Roselló, van fer entrega a l'Alcalde d'Alaquàs, Jorge Alarte i al President de la Unió Musical d'Alaquàs, Josep Maria Planells, de la insignia de l'Agrupació, com agraïment a l'acollida que havien tingut per tal de celebrar aquest concert a l'Auditori d'Alaquàs. Així mateix, l'Alcalde d'Alaquàs va fer entrega també d'un obsequi a l'Agrupació com a recordatori d'aquesta actuació. A continuació, Jorge Alarte va felicitar tots els jubilats i pensionistes que formen aquesta banda pel seu treball i esforç per continuar duent endavant aquest projecte musical.

L'Agrupació Musical Els Majors de l'Horta Sud és un grup de músics format per jubilats i pensionistes de la comarca de l'Horta, concretament dels pobles d'Alaquàs, Aldaia, Xirivella, Torrent, Mislata, Quart de Poblet, Picanya, El Cabanyal i també de València. Aquesta Agrupació va nàixer l'any 2002 després d'un any de treball i constància per tal de fer realitat aquest  projecte musical. El seu objectiu des de sempre ha estat el d'oferir una nova oportunitat a totes les persones majors que al llarg de la seua vida han estat unides al món de la música. La banda, dirigida per Hugo Chinesta ha actuat a Aldaia, a Torrent, a Xirivella, a l'Alcúdia, al Barri del Crist, a Paiporta i el diumenge, per primera vegada a Alaquàs.